**Innspill til Liedutvalget: Et eget studieforberedende fag i videregående opplæring?**

Yrkesfaglig fordypning (YFF) på yrkesfaglige utdanningsprogram binder sammen de ulike programfagene slik at elevene ser helheten i utdanningen, og gjennom opplæringen får de praktisk erfaring med arbeidslivet. Faget gir elevene en større forståelse for innhold, oppgaver og arbeidsmåter innenfor ulike fag/yrker og gjør elevene bedre rustet til å gjøre de riktige valg og å møte arbeidslivets utfordringer på en best mulig måte.

Videre fremmer faget fremmer et faglig og pedagogisk samarbeid mellom faglærere, og det forutsetter og utvikler et samarbeid mellom skole og arbeidsliv.

Denne helheten i faget gjør at skolegangen oppleves som mer relevant for elevene på deres vei mot det yrkeslivet, og det medfører igjen økt motivasjon for skolegangen og mindre frafall blant elevene.

Elevene som går på studieforberedende utdanningsprogram skal også videre i sin utdanning etter endt videregående skole, da som oftest på et universitet eller en høgskole.  De har imidlertid i varierende grad en forståelse av hva dette innebærer, og alt for mange elever vet for lite om hva som venter de. Dette bidrar til å skape feilvalg og frafall under studietiden.

På samme måte som YFF kan et tilsvarende fag på studieforberedende utdanningsprogram gi elevene et langt større innblikk i muligheter, faglig innhold og arbeidsmåter ved universitet og høgskoler. Et slikt fag kan også inneholde næringslivskunnskap, der elevene får et bedre innblikk i behovet for arbeidstakere med utdanning fra universitet og høgskoler, både i nåtid og i framtid. (Et passende navn på faget kan kanskje være *Studieforberedende fordypning – SFF?)*

Faget vil kunne bidra til økt samarbeid mellom videregående skole og universitet/høgskoler, mellom vgs. og arbeidsliv med behov for teoretisk utdannet arbeidskraft, samt mellom ulike fagmiljøer innad i skolen.

Fagets natur vil være tverrfaglig. Det vil bidra til å se en helhet mellom fagene i den videregående opplæringen og det vil gi muligheten til å arbeide med fagovergripende emner og gi øvelse i akademisk formidling (både skriftlig og muntlig). Faget vil naturlig innebære et arbeid med både grunnleggende ferdigheter og kjerneelementer som er relevante både for alle elevenes fag i videregående skole, samt de fagene elevene skal studere etterpå. Gjennom en bevisst tenkning rundt arbeidsmåter vil faget kunne utvikle samhandling, utforsking og kreativitet.

Dette er helt i tråd med den fagfornyelsen som vi nå står foran i videregående opplæring.

Med vennlig hilsen

|  |
| --- |
| **Kai** **Myrvang**Lektor/Rådgiver utdanningsavdelingenTlf: +4775011615Mob: +4799345796 kaimyr@vgs.nfk.noSkypeLogo Nordland fylkeskommunecid:image002.jpg@01D4404A.A4254310*Tenk på miljøet. Ikke skriv ut denne e-posten hvis du ikke må.* |